**Ünnepi közgyűlésre készül a 35 éves Szlovákiai Magyar Cserkészszövetség!**

**Ipolyság.** Ünnepi közgyűlésre készül a Szlovákiai Magyar Cserkészszövetség újjáalakulásának 35. évfordulója alkalmából. Az ünnepi közgyűlésre Ipolyságon kerül sor március 29-én, 09:00-tól, a Városháza dísztermében. A megnyitót és a köszöntő beszédeket követően ünnepi kitüntetések átadására is sor kerül.

A cserkészmozgalomnak régi hagyománya van a Felvidéken. Szlovákia mai területén 1913-ban indult el magyar nyelvű cserkészet, az első csapat Komáromban alakult, Karle Sándor paptanár vezetésével. A második világháborút követően a magyar nyelvű cserkészetet betiltották, csak a szláv csapatok működhettek Csehszlovákiában. Negyven évtized betiltás után, a rendszerváltást követően azonban ismét feléledt a cserkészmozgalom a felvidéken! 1990.március 11-én újraalakult a Szlovákiai Magyar Cserkészszövetség Dunaszerdahelyen, amely mára Szlovákia legnagyobb magyar gyermek- és ifjúságnevelő szervezetévé vált.

**Helyszín:** Hlavné námestie 34, 93601 Šahy

**Időpont:** 2025. március 29., 09:00

**Program:** ünnepélyes megnyitó, ünnepi köszöntők, kitüntetések átadása, közgyűlés

**Az eseményre szeretettel várjuk a sajtó képviselőit!**

A Szlovákiai Magyar Cserkészszövetségről

A Szlovákiai Magyar Cserkészszövetség 1990. március 11-én alakult újjá, jelenleg 1554 taggal és 32 aktív cserkészcsapattal működik. Az elmúlt több mint három évtized alatt Szlovákia legnagyobb magyar gyermek- és ifjúságnevelő szervezetévé vált. Heti szinten, önkéntes alapon foglalkozik gyermekekkel és fiatalokkal. Országszerte szervez táborokat, programokat és képzéseket, amelyek célja a közösségépítés és a fiatalok sokoldalú fejlesztése. Csapatai havonta több száz gyermek számára nyújtanak lehetőséget a játszva fejlődés örömére.

Sajtókapcsolat:

Török Sára

kommunikációs vezető

E-mail: press@szmcs.sk

Telefon: +421 944 232 428

A rendezvény támogatója a Magyar Kormány - Miniszterelnökség Nemzetpolitikai Államtitkàrsága és a

Szlovák Köztársaság Oktatásügyi, Tudományos és Sportügyi Minisztériuma volt.



